open-index/open-wikipedia-markdown huggingface dataset:
Χαρίσιος Παπαμάρκου

Ο **Χαρίσιος Παπαμάρκου** (Βελβεντό 1844-Αθήνα 1906) ήταν εξέχουσα δημόσια προσωπικότητα, ακτιβιστής από τη Μακεδονία, καθώς και εξαίρετος παιδαγωγός, φημισμένος για τις μεταρρυθμιστικές του ιδέες.

## Βιογραφικά στοιχεία
Ο Χαρίσιος Παπαμάρκου γεννήθηκε στο Βελβεντό της Μακεδονίας το 1844. Γύρω στο 1850 εγκαταστάθηκε στην Αθήνα, όπου σπούδασε φιλοσοφία. Αποφοίτησε από την Φιλοσοφική Σχολή Αθηνών το 1864. Μετά το 1866 άρχισε να διδάσκει σε όλη τη Μακεδονία. Μέχρι το 1869 δίδαξε στο ελληνικό σχολείο της Στρώμνιτσας και στη συνέχεια, μέχρι το 1871, στην Ελληνική Παιδαγωγική Σχολή Θεσσαλονίκης.

Κατόπιν πήγε στη Γερμανία για να σπουδάσει φιλοσοφία και παιδαγωγικά ως υπότροφος του «Συλλόγου προς Διάδοσιν των Ελληνικών Γραμμάτων». Μελέτησε την οργάνωση πολλών σχολείων στη Γερμανία και την Ελβετία. Το 1875 έλαβε διδακτορικό στη φιλοσοφία από το Πανεπιστήμιο του Γκέτινγκεν. Επέστρεψε στη Θεσσαλονίκη το 1876, όπου ανέλαβε τη διεύθυνση του Τριτάξιου Διδασκαλείου και οργάνωσε σχολεία σύμφωνα με τα γερμανικά πρότυπα, που αργότερα εξαπλώθηκαν στην Αθήνα, την Κέρκυρα, τη Λάρισα κ.α. Μέχρι το 1882 δίδαξε στο δημοτικό και τριτάξιο σχολείο της Θεσσαλονίκης.

Διετέλεσε επιθεωρητής σχολείων στη Μακεδονία. Από το 1882 ήταν διευθυντής της παιδαγωγικής σχολής της Κέρκυρας. Από το 1883 ήταν μέλος της 14μελούς επιθεώρησης των σχολείων στην Ελλάδα και από το 1884 διευθυντής της Παιδαγωγικής Σχολής Αθηνών. Διετέλεσε προϊστάμενος του τμήματος πρωτοβάθμιας εκπαίδευσης στο Υπουργείο Παιδείας και αρχιεπιθεωρητής δημοτικών σχολείων από το 1889 επί κυβέρνησης Χαρίλαου Τρικούπη. Υπήρξε εμπνευστής διαφόρων εκπαιδευτικών νομοσχεδίων και συντάκτης μιας σειράς αλφαβηταρίων.

Το 1891 ίδρυσε στην Αθήνα το «Ελληνικόν Εκπαιδευτήριον», το σημερινό «Ελληνικό Εκπαιδευτήριο - Σχολή Ι.Μ.Παναγιωτόπουλου».

Πέθανε στην Αθήνα το 1906. Το όνομά του φέρει σήμερα το Δημοτικό Σχολείο Βελβεντού.

## Έργα
* Παπαμάρκου Χ. 1882. «Περί του νυν προσήκοντος παρ' ημίν τοις Έλλησι». Διδασκαλείου Λόγος. Κέρκυρα.
* Παπαμάρκου Χ. 1883. «Εκθέσεις των κατά το το 1883 προς επιθεώρησιν των δοντιών σχολείων αποσταλέντων Εκτάκτων Επιθεωρητον». Αθήνα.
* Παπαμάρκου Χ. 1883. «Η προκράσσις περί διαγωνισμού βιβλίων δι εαυτής κρινομένης». Άρθρο στο περιοδικό «Εκπαίδευσις», τεύχος 28.
* Παπαμάρκου Χ. 1885. «Περί του σκοπού της εκπαιδεύσεως της Ελληνίδος Νεολαίας». Κέρκυρα.
* Παπαμάρκου Χ. 1891. "Αλφαβητάριον" (: για την "αναλυτικοσυνεταιρική μετοχή" στη δικαστική απόφαση της προμήθειας Ανάγονας: για 1 η φορά στην Ελλάδα)
* Παπαμάρκου Χ. & Εγωργαντάς Φ. 1892. «Αναγνωστικά Β', Γ', Δ' τάξης του Δημοτικού Σχολείου»
* Παπαμάρκου Χ. 1897 «Αναγνωστικά των και έλληνοπαίδων» (τόμοι 2)
* Παπαμάρκου Χ. 1898. «Αι φιλοσοφικαί και παιδαγωγικά δοξασίαι του Πολυβίου». Αθήνα.

## Παραπομπές


## Πηγές
* 
* 

Κατηγορία:Μακεδόνες
Μπογκντάν Β΄ της Μολδαβίας

Ο **Μπογκντάν Β**' (1409 – 17 Οκτωβρίου 1451) από τον Οίκο των Μπογκντάν-Μουσάτ ήταν πρίγκιπας της Μολδαβίας από τις 12 Οκτωβρίου 1449 έως τις 17 Οκτωβρίου 1451.

## Οικογένεια
Σύμφωνα με ορισμένους ιστορικούς, ήταν νόθος γιος του Αλεξάνδρου Α΄ του Καλού, από άγνωστη μητέρα. Αντίθετα, σύμφωνα με τους άλλους, ήταν αδελφός του Αλέξανδρου Α΄ του Καλού. Ο Μπογκντάν Β' ήταν ο πατέρας του Στεφάνου Γ΄ του Μεγάλου.  Είχε πολύ καλές σχέσεις με τον Iωάννη Ουνυάδη (ρουμαν.: Iancu de Hunedoara), ο οποίος υποστήριξε την άνοδό του στο θρόνο. 

## Οικογένεια
Ήταν νυμφευμένος με τη ντοάμνα Ολτέα (κυρά Ολτέα), η οποία έγινε μοναχή με το όνομα Μαρία. Αυτή απεβίωσε στις 4 Νοεμβρίου 1465 και τάφηκε στο μοναστήρι Προμπότα της κομητείας Σουκεάβα.

## Παραπομπές


## Εξωτερικοί σύνδεσμοι
* 

Κατηγορία:Ηγεμόνες της Μολδαβίας
Ιωάννης Γ΄ της Μολδαβίας

Ο **Ιωάννης Γ**' *ο Τρομερός*, , επίσης *Ιωάννης Γ΄ ο Γενναίος,*  (1521 – 14 Ιουνίου 1574) από τον Οίκο των Μπογκντάν-Μουσάτ ήταν βοεβόδας της Μολδαβίας μεταξύ Φεβρουαρίου 1572 και Ιουνίου 1574. Ο Δημήτριος Καντεμίρ τον αναφέρει με το όνομα *Ιωάννης ο Αρμένιος*. 

## Βιογραφία
Ήταν εγγονός του Μπογκντάν Γ' και γιος του Στεφάνου Δ΄ και της Αρμένιας ερωμένης του Σερπέγκα. Λέγεται ότι πέρασε ένα μέρος της ζωής του ως έμπορος στην Κωνσταντινούπολη, όπου είχε μελετήσει στενά τους Οθωμανούς και τις αδυναμίες τους.

Ο Ιωάννης Γ΄ ήταν ένας από τους τελευταίους μεσαιωνικούς Ρουμάνους ηγεμόνες, που πολέμησαν τους Οθωμανούς Τούρκους. Το παρωνύμιό του «ο Τρομερός» ήταν αποτέλεσμα της σκληρής του μεταχείρισης των βογιάρων, των Μολδαβών ευγενών, που εκείνη την εποχή είχαν μεγάλη επιρροή στις αποφάσεις των ηγεμόνων του μικρού πριγκιπάτου. Προσπαθώντας να ενισχύσει την κυριαρχία του και να παραδειγματίσει τους άπιστους ευγενείς, ο Iωάννης Γ΄ πραγματοποίησε αρκετές εκτελέσεις βογιάρων, κερδίζοντας έτσι το παρωνύμιό του "ο Τρομερός". Ο απλός λαός εκτιμούσε τη θαρραλέα στάση του ενάντια στη διαφθορά των ευγενών και τη σκληρή τουρκική κυριαρχία. Ο Ιωάννης Γ΄ αρνήθηκε να διπλασιάσει το ποσό του φόρου υποτέλειας, που καταβαλόταν στους Οθωμανούς, αλλά ο μολδαβικός στρατός ηττήθηκε στη μάχη της λίμνης Καχούλ, συνελήφθη και εκτελέστηκε. 

Η σύντομη βασιλεία του σημαδεύτηκε από σκληρές μάχες εναντίον της Οθωμανικής αυτοκρατορίας και των συμμάχων τους Τατάρων της Κριμαίας. Για να αντιμετωπίσει τη δύναμη των Οθωμανών, συμμάχησε με τους Ουκρανούς Κοζάκους. Ήταν νικητής στις μάχες του Τζιλίστε, της πολιορκίας της Bράιλα, της Tιγκίνα και της Κετατέα Άλμπα. Όταν ένας στρατός 150.000 Τούρκων στάλθηκε εναντίον του, παραδόθηκε προσωπικά, έχοντας λάβει την υπόσχεση ότι οι Μολδαβοί στρατιώτες και οι Κοζάκοι σύμμαχοί του θα γλιτώσουν, με αντάλλαγμα τη σύλληψή του. Σκοτώθηκε από τους Οθωμανούς δένοντας το σώμα του σε τέσσερις καμήλες, οι οποίες οδηγήθηκαν σε διαφορετικές κατευθύνσεις. Οι στρατιώτες του σφαγιάστηκαν ανελέητα.

## Παραπομπές


## Εξωτερικοί σύνδεσμοι
* 

Κατηγορία:Ηγεμόνες της Μολδαβίας
Στέφανος Δ΄ της Μολδαβίας

Ο **Στέφανος Δ΄**, , που ονομάζεται επίσης **Ștefăniță** (1506 – 14 Ιανουαρίου 1527) από τον Οίκο των Μπογκντάν-Μουσάτ ήταν πρίγκιπας της Μολδαβίας από το 1517 έως το 1527. 

## Βιογραφία
Ανήλθε στον θρόνο ως γιος του προηγούμενου ηγεμόνα, Μπογκντάν Γ΄ του Μονόφθαλμου (cel Chior). Μέχρι το 1523 ήταν υπό την αντιβασιλεία του Λούκα Άρμπορε, φύλακα της Σουτσεάβα. Ήταν ο πατέρας του Ιωάννη Γ΄ του Τρομερού.

## Παραπομπές


## Πηγές
* Wapowski, Bernard (1874). Kroniki Bernarda Wapowskiego: cześć ostatnia czasy podługoszowskie obejmująca (1480–1535) (in Polish). Nakładem Akad. Umiej. w Krakowie. p. 98.

## Εξωτερικοί σύνδεσμοι
* 

Κατηγορία:Ηγεμόνες της Μολδαβίας
Αλέξανδρος Γ΄ της Μολδαβίας

Ο **Αλέξανδρος Γ΄ Κορνέα**, ρουμαν.: *Alexandru ΙΙΙ Cornea*, γνωστός ως **ο Κακός,**  , (1490 – 5 Μαρτίου 1541) από τον Οίκο των Μπογκντάν-Μουσάτ ήταν ο πρίγκιπας της Μολδαβίας από το 1540 έως το 1541.

Ανήλθε στον θρόνο ως γιος ενός προηγούμενου ηγεμόνα, του Μπογκντάν Γ΄ τού Μονόφθαλμου (cel Chior).

## Αναφορές

## Περαιτέρω ανάγνωση
* Gorovei, Ştefan S.: Domnia lui Alexandru Cornea. [Die Herrschaft von Alexandru Cornea.]

Κατηγορία:Ηγεμόνες της Μολδαβίας
Σαβουά (Μανς)

Το **Σαβουά** (, ) είναι γαλλική κοινότητα στο νομό της Μανς, στη διοικητική περιοχή της Νορμανδίας.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Μανς
Αλέξανδρος Δ΄ της Μολδαβίας

Ο **Aλέξανδρος Δ΄ Λαπουσνεάνου**, ρουμαν.: *Alexandru IV Lăpușneanu* (1499 – 5 Μαΐου 1568) από τον Οίκο των Μπογκντάν-Μουσάτ ήταν ηγεμόνας της Μολδαβίας μεταξύ Σεπτεμβρίου 1552 και 18 Νοεμβρίου 1561 και στη συνέχεια μεταξύ Οκτωβρίου 1564 και 5 Μαΐου 1568. 

## Βιογραφία
Ήταν γιος του Μπογκντάν Γ΄ του Μονόφθαλμου.  Σύζυγός του ήταν η ντοάμνα Ρωξάνδρα Λαπουσνεάνου, κόρη του Πέτρου Δ΄ Ράρες πρίγκιπα της Μολδαβίας και της πριγκίπισσας Eλένας Αικατερίνας Ράρες (η δεύτερη κόρη του Γιόβαν Μπράνκοβιτς δεσπότη της Σερβίας). Ήταν ο αρχικός ιδρυτής της Εκκλησίας της Κοίμησης στο Λβιβ, κοινώς γνωστής ως Εκκλησία της Βλαχίας. Ο γιος του Μπογκντάν Δ΄ της Μολδαβίας κυβέρνησε το 1568-1572.

Ο συγγραφέας Κονσταντίν Νεγκρούτσι έγραψε το διήγημα *Aλεξάντρου Λαπουσνεάνου* το 1857 βασισμένο στη ζωή του ηγεμόνα. Αυτό μετατράπηκε σε όπερα από τον Aλεξάντρου Ζίρα. 

## Παραπομπές


## Εξωτερικοί σύνδεσμοι
* 

Κατηγορία:Ηγεμόνες της Μολδαβίας
Μπογκντάν Δ΄ της Μολδαβίας

Ο **Μπογκντάν Δ΄ της Μολδαβίας** (9 Μαΐου 1555 – Ιουλίου 1574) από τον Οίκο των Μπογκντάν-Μουσάτ ήταν πρίγκιπας της Μολδαβίας από το 1568 έως το 1572. 

## Βιογραφία
Ανήλθε στο θρόνο ως γιος του προηγούμενου ηγεμόνα, Aλεξάνδρου Δ΄ Λαπουσνεάνου. Μητέρα του ήταν η ντοάμνα Ρωξάνδρα Λαπουσνεάνου, κόρη του Πέτρου Δ΄ Ράρες της Μολδαβίας. Ο Μπογκντάν Δ΄ είχε αδέλφια τον Πέτρο ΣΤ΄ της Μολδαβίας, τον Ααρών της Μολδαβίας και τον Ηλία τον Γουναρά, πατέρα του Αλέξανδρου Δ΄ της Βλαχίας.

## Πηγές
* Brezianu, Andrei; Spânu, Vlad (2007-04-23). Historical Dictionary of Moldova. Scarecrow Press. p. 208. ISBN 978-0-8108-6446-7.
* Romania. U.S. Department of Commerce, International Trade Administration. 1956. p. 14.

## Παραπομπές

Κατηγορία:Ηγεμόνες της Μολδαβίας
Πέτρος ΣΤ΄ της Μολδαβίας

Ο **Πέτρος ΣΤ΄**, ρουμαν.: Peter VI (αναφέρεται επίσης ως Πέτρος ο *Κοζάκος*, , από τον Οίκο των Μπογκντάν-Μουσάτ ήταν πρίγκιπας της Μολδαβίας μεταξύ Αυγούστου 1592  και 25 Οκτωβρίου 1592.

## Βιογραφία
Το παρωνύμιό του προέρχεται από την καλή του σχέση με τους Κοζάκους του Ζαπορόζι.

Τα στοιχεία για την καταγωγή του είναι αβέβαια. Πιστεύεται ότι ήταν γιος του Aλεξάνδρου Δ΄ Λαπουσνεάνου και της ντοάμνας Ρωξάνδρας Λαπουσνεάνου, κόρης του Πέτρου Δ΄ Ράρες της Μολδαβίας.

Ο Πέτρος ΣΤ΄ σκοτώθηκε στις 25 Οκτωβρίου 1592 με στραγγαλισμό.

## Αναφορές

Κατηγορία:Ηγεμόνες της Μολδαβίας
Κομητεία Μονρόε (Πενσυλβάνια)

Η **Κομητεία Μονρόε** () είναι κομητεία στην κοινοπολιτεία της Πενσυλβάνια των Ηνωμένων Πολιτειών. Κατά την απογραφή του 2020, ο πληθυσμός ήταν 168.327 άτομα.  Έδρα της κομητείας είναι το Στρούσμπεργκ.  

Η κομητεία σχηματίστηκε από τμήματα των κομητειών Northampton και Πάικ την 1η Απριλίου 1836 και πήρε το όνομα της από τον Τζέιμς Μονρόε, πέμπτο προέδρο των Ηνωμένων Πολιτειών.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,600 τ.χλμ, εκ των οποίων 1,570 τ.χλμ είναι στεριά και 30 τ.χλμ (1,5%) καλύπτονται από ύδατα (λίμνες, ποτάμια). 
## Παραπομπές


Κατηγορία:Κομητείες της Πενσυλβάνια
Κομητεία Μονρόε (Ιντιάνα)

Η **Κομητεία Μονρόε** () είναι κομητεία στην πολιτεία της Ιντιάνα των Ηνωμένων Πολιτειών. Κατά την απογραφή του 2020, ο πληθυσμός ήταν 139.718 άτομα.  Η έδρα της κομητείας είναι το Μπλούμινγκτον. Η κομητεία είναι μέρος της Μητροπολιτικής Στατιστικής Περιοχής Μπλούμινγκτον.

Η κομητεία σχηματίστηκε το 1818 από τμήματα της κομητείας Όραντζ και πήρε το όνομα της από τον Τζέιμς Μονρόε,  πέμπτο Πρόεδρο των Ηνωμένων Πολιτειών, ο οποίος υπηρέτησε πό το 1817 έως το 1825.

Σύμφωνα με το Γραφείο Απογραφής των ΗΠΑ η κομητεία έχει συνολική έκταση 1,065 τ.χλμ, εκ των οποίων 1,021 τ.χλμ (ή 95,91%) είναι στεριά και 44 τ.χλμ (4,09%) καλύπτονται από ύδατα (λίμνες, ποτάμια).   
## Παραπομπές


Κατηγορία:Κομητείες της Ιντιάνα
Κομητεία Μονρόε (Δυτική Βιρτζίνια)

Η **Κομητεία Μονρόε** () είναι κομητεία στην πολιτεία της Δυτικής Βιρτζίνια των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν
12.376.  Έδρα της κομητείας είναι η Γιούνιον. 

## Ιστορία
Η κομητεία δημιουργήθηκε από την κομητεία Γκρίνμπριερ στις 14 Ιανουαρίου 1799 και πήρε το όνομα της από την πολιτική προσωπικότητα της Βιρτζίνια Τζέιμς Μονρόε, ο οποίος θα εκλεγόταν πέμπτος Πρόεδρος των Ηνωμένων Πολιτειών τον Νοέμβριο του 1816.  Ήταν μία από τις πενήντα κομητείες της Βιρτζίνια που έγιναν δεκτές στην Ένωση ως πολιτεία της Δυτικής Βιρτζίνια στις 20 Ιουνίου 1863, στο απόγειο του Εμφυλίου Πολέμου. Η κομητεία Μονρόε δεν συμμετείχε στη δημιουργία της νέας πολιτείας, αλλά συμπεριλήφθηκε με διάταγμα του Κογκρέσου. Σχεδόν όλοι οι άνδρες από τη Μονρόε που υπηρέτησαν στον Εμφύλιο Πόλεμο κατατάχθηκαν στον Συνομοσπονδιακό στρατό. 

## Γεωγραφία
Η κομητεία βρίσκεται στη νοτιοανατολική πλευρά της Δυτικής Βιρτζίνια. Τα νοτιοανατολικά σύνορά της εφάπτονται με τα βορειοδυτικά σύνορα της πολιτείας της Βιρτζίνια. Ο Νέος Ποταμός ρέει προς τα βόρεια για μικρή απόσταση κατά μήκος των νοτιοδυτικών συνόρων της κομητείας. Το έδαφος είναι ορεινό και δενδρόφυτο, με όλες τις επαρκώς επίπεδες επιφάνειες αφιερωμένες στη γεωργία.  Το έδαφος έχει κλίση προς τα βόρεια και τα δυτικά, με το υψηλότερο τμήμα του το μεσαίο τμήμα των συνόρων του με τη Βιρτζίνια, να είναι στα 1,177 μέτρα.  

Σύμφωνα με το Γραφείο Απογραφής των ΗΠΑ η κομητεία έχει συνολική έκταση 1,230 τ.χλμ, εκ των οποίων 1,227 τ.χλμ είναι στεριά και 3 τ.χλμ (0,2%) καλύπτονται από ύδατα (λίμνες, ποτάμια). 
## Παραπομπές


Κατηγορία:Κομητείες της Δυτικής Βιρτζίνια
Κομητεία Μονρόε (Αλαμπάμα)

Η **Κομητεία Μονρόε** () είναι κομητεία στην πολιτεία της Αλαμπάμα των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 19.772 άτομα.  Έδρα της κομητείας είναι το Μονροέβιλλ.  Η κομητεία πήρε το όνομα της από τον Τζέιμς Μονρόε, τον πέμπτοο Προέδρο των Ηνωμένων Πολιτειών .   

Σύμφωνα με το Γραφείο Απογραφής των Ηνωμένων Πολιτειών, η κομητεία έχει συνολική έκταση 2,680 τ.χλμ, εκ των οποίων 2,660 τ.χλμ είναι στεριά και 20 τ.χλμ (0,8%) καλύπτονται από ύδατα (λίμνες, ποτάμια). 
## Παραπομπές


Κατηγορία:Κομητείες της Αλαμπάμα
Κομητεία Μονρόε (Άιοβα)

Η **Κομητεία Μονρόε** () είναι κομητεία στην πολιτεία της Άιοβα των Ηνωμένων Πολιτειών. Στις αρχές του 20ου αιώνα, ήταν κέντρο εξόρυξης ασφαλτούχου άνθρακα και το 1910 είχε πληθυσμό άνω των 25.000 κατοίκων.  
Κατά την απογραφή του 2020, ο πληθυσμός ήταν 7.577 άτομα.  Έδρα της κομητείας είναι η Άλμπια.  Η κομητεία, που αρχικά ονομαζόταν *κομητεία Kishkekosh* από έναν διάσημο αρχηγό των Μεσκουάκι,  μετονομάστηκε προς τιμήν του Τζέιμς Μονρόε, τον πέμπτο Πρόεδρο των Ηνωμένων Πολιτειών. 

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,120 τ.χλμ, εκ των οποίων 1,6  τ.χλμ (0,1%) καλύπτονται από ύδατα (λίμνες, ποτάμια).
### Γειτονικές κομητείες
*Κομητεία Μαχάσκα (βορειοανατολικά)
*Κομητεία Γουαπέλο (ανατολικά)
*Κομητεία Απανούζ (νότια)
*Κομητεία Λούκας (δυτικά)
*Κομητεία Μάριον (βορειοδυτικά)

## Παραπομπές


Κατηγορία:Κομητείες της Άιοβα
Παγκόσμιο Πρωτάθλημα Άρσης Βαρών

Το **Παγκόσμιο Πρωτάθλημα Άρσης Βαρών** (αγγλικά: *International Weightlifting Championship*) είναι μία διεθνής διοργάνωση Άρσης βαρών, που διεξάγεται κάθε χρόνο (παλαιότερα εκτός από τα χρόνια των Ολυμπιακών Αγώνων) από τη Διεθνή Ομοσπονδία Άρσης Βαρών (IWF). Η προκάτοχος οργάνωση της IWF ιδρύθηκε το 1905, αλλά οι εκδηλώσεις του Παγκόσμιου Πρωταθλήματος ξεκίνησαν πριν από την ίδρυσή της. Η πρώτη αναγνωρισμένη διοργάνωση του Παγκόσμιου Πρωταθλήματος πραγματοποιήθηκε το 1891 και κέρδισε ο Έντουαρντ Λόρενς Λέβι της Μεγάλης Βρετανίας. Είναι η παλαιότερη παγκόσμια διοργάνωση στο σύνολο του χώρου του αθλητισμού.

Οι αθλητές σήμερα αγωνίζονται σε συνολικά 20 κατηγορίες βάρους (10 για άνδρες και 10 για γυναίκες):

Κατηγορίες ανδρών: 55 κιλά, 61 κ., 67 κ., 73 κ., 81 κ., 89 κ., 96 κ., 102 κ., 109 κ. και +109 κ.

Κατηγορίες γυναικών: 45 κιλά, 49 κ., 55 κ., 59 κ., 64 κ., 71 κ., 76 κ., 81 κ., 87 κ. και +87 κ.

## Τα 10 πιο επιτυχημένα κράτη

Τα 10 κράτη με βάση το μεγαλύτερο αριθμό χρυσών μεταλλίων στο **σύνολο** (αρασέ + ζετέ) είναι τα εξής (συμπεριλαμβανομένης της διοργάνωσης του 2024):

Τα 10 κράτη με βάση το μεγαλύτερο αριθμό χρυσών μεταλλίων σε **όλες τις κινήσεις** αρασέ + ζετέ + σύνολο + (παλαιότερα ντεβελοπέ) είναι τα εξής:

## Οι 10 καλύτεροι αθλητές

Οι 10 αθλητές στο **σύνολο** (αρασέ + ζετέ) με κατάταξη με βάση τον αριθμό των χρυσών μεταλλίων είναι οι εξής:

## Παραπομπές


## Εξωτερικοί σύνδεσμοι

Παγκόσμιο Πρωτάθλημα Άρσης Βαρών
Κατηγορία:Αθλητικές διοργανώσεις
Κουβαίν (Μανς)

Το **Κουβαίν** (, ) είναι γαλλική κοινότητα στο νομό της Μανς, στη διοικητική περιοχή της Νορμανδίας.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Μανς
Ηλίας Γ΄ της Μολδαβίας

Ο **Ηλίας Γ΄ του Αλεξάνδρου**, ρουμαν.: *Iliaş Alexandru,* ονομάζεται επίσης *Iliaş IIΙ*, (π. 1635 – 1675) ήταν *[[βοεβόδας]], δηλ.* ηγεμόνας, της Μολδαβίας από το 1666 έως το 1668.  Ήταν γιος προηγούμενου ηγεμόνα. Το πρόσωπο που προηγήθηκε, αλλά και εξουσίασε μετά από αυτόν, ήταν ο Γεώργιος Δούκας.

Το 1668 τιμώρησε τον σπαθάριο Νικολάε Μιλέσκου που συνωμοτούσε εναντίον του, κόβοντάς του τη μύτη. Ο Μιλέσκου έπρεπε να φύγει, και πήγε στην Κωνσταντινούπολη. 

Το 1999 εμφανίζεται σε γραμματόσημο της Μολδαβίας.

## Αναφορές

Κατηγορία:Ηγεμόνες της Μολδαβίας
Μάρβελους Μάρβιν Χάγκλερ

Ο **Μάρβελους Μάρβιν Χάγκλερ** (αγγλικά: *Marvelous Marvin Hagler*, 23 Μαΐου 1954 – 13 Μαρτίου 2021) ήταν Αμερικανός επαγγελματίας πυγμάχος. Αγωνίστηκε από το 1973 έως το 1987 και υπήρξε  αδιαφιλονίκητος πρωταθλητής της κατηγορίας των μεσαίων βαρών από το 1980 έως το 1987, κάνοντας δώδεκα επιτυχημένες υπερασπίσεις τίτλου, όλες εκτός από μία που έχασε με νοκ άουτ. Ο Χάγκλερ κατέχει επίσης το υψηλότερο ποσοστό νικών με νοκ άουτ από όλους τους πρωταθλητές μεσαίων βαρών με 78%. Η  κυριαρχία του στο πρωτάθλημα των μεσαίων βαρών, διάρκειας έξι ετών και επτά μηνών, είναι η δεύτερη μεγαλύτερη ενεργή του 20ού αιώνα. Επίσης κατέχει το ρεκόρ για την έκτη μεγαλύτερη διάρκεια κατοχής τίτλου πρωταθλητή στην ιστορία των μεσαίων βαρών. Με το παρατσούκλι «Θαυμάσιος» και ενοχλημένος που οι εκφωνητές των μέσων ενημέρωσης  συχνά δεν τον ανέφεραν με αυτό, ο Χάγκλερ άλλαξε νομικά το όνομά του σε «Θαυμάσιος Μάρβιν Χάγκλερ» το 1982.

Ο Χάγκλερ είναι μέλος του International Boxing Hall of Fame και του World Boxing Hall of Fame. Βραβεύτηκε δύο φορές πυγμάχος της χρονιάς από το περιοδικό *The Ring* και την Ένωση Συγγραφέων Πυγμαχίας της Αμερικής, καθώς και πυγμάχος της Δεκαετίας (του 1980) από το περιοδικό *Boxing Illustrated* . Το 2001 και το 2004,  περιοδικό *The Ring* τον ονόμασε τον τέταρτο καλύτερο πυγμάχο μεσαίων βαρών όλων των εποχών και το 2002 τον ονόμασε τον 17ο καλύτερο πυγμάχο των τελευταίων 69 ετών. Ο Διεθνής Οργανισμός Έρευνας Πυγμαχίας κατατάσσει τον Χάγκλερ ως τον έκτο καλύτερο πυγμάχο μεσαίων βαρών όλων των εποχών, ενώ η BoxRec τον κατατάσσει ως τον 29ο καλύτερο πυγμάχο όλων των εποχών, λίβρα προς λίβρα. Πολλοί αναλυτές και συγγραφείς πυγμαχίας θεωρούν ότι ο Χάγκλερ έχει ένα από τα πιο ανθεκτικά πηγούνια στην ιστορία της πυγμαχίας, αφού έχει χτυπηθεί μόνο μία φορά σε όλη την επαγγελματική του σταδιοδρομία. Το μοναδικό νοκ άουτ, που σημείωσε ο  Αργεντινός Χουάν Ρολντάν, εναντίον του Χάγκλερ εξακολουθεί να αμφισβητείται.

## Παραπομπές


Κατηγορία:Αμερικανοί πυγμάχοι
Αλέξανδρος της Μολδαβίας

Ο διάδοχος **Αλέξανδρος**, ρουμαν.: *Alexandru* (μεταξύ 1464 και 1466 - 26 Ιουλίου 1496) ήταν ο πρωτότοκος γιος του Στέφανου Γ΄ της Μολδαβίας και της πρώτης συζύγου του Ευδοκίας του Κιέβου. Συμμετείχε στους αγώνες τού πατέρα του κατά της Οθωμανικής αυτοκρατορίας και της Βλαχίας από τα τέλη της δεκαετίας του 1470. Είχε τη δική του Αυλή στο Μπακάου από τις αρχές της δεκαετίας του 1480. Έγινε συγκυβερνήτης του Στέφανου Γ΄ το 1490 ή πριν. Προαπεβίωσε τού πατέρα του.

## Πρώιμη ζωή
Ο Αλέξανδρος ήταν ο πρωτότοκος γιος του Στεφάνου Γ' της Μολδαβίας.  Η ταυτότητα της μητέρας του είναι αβέβαιη, επειδή μπορεί να ήταν είτε η Mαρούσκα (ή Mαρίτσα), είτε η Ευδοκία του Κιέβου, σύμφωνα με τον ιστορικό Τζόναθαν Ήγκλς.  Υποθέτοντας ότι η Mαρούσκα ήταν η παλλακίδα του Στεφάνου Γ΄, ο Ήγκλς προτείνει ότι ο Aλέξανδρος θα μπορούσε να ήταν νόθος γιος.  Από την άλλη, το καταστατικό που χορήγησε ο Στέφανος Γ΄ προς τη μονή Χιλανδαρίου στο Άγιο Όρος κατονομάζει τον Αλέξανδρο ως ένα από τα παιδιά του Στεφάνου Γ΄ και της Ευδοκίας του Κιέβου.  Κατά συνέπεια, σύμφωνα με τον Ήγκλς, είναι επίσης πιθανό ο Στέφανος Γ΄ να απέκτησε δύο γιους με το όνομα Αλέξανδρος και συγκυβερνήτης του να ήταν ο γιος της Ευδοκίας.  Αν ο Aλέξανδρος ήταν γιος της Μαρούσκας, θα πρέπει να γεννήθηκε μεταξύ 1457 και 1463. Αν η Ευδοκία ήταν μητέρα του, θα πρέπει να γεννήθηκε μεταξύ 1464 και 1466, καθώς ο Στέφανος Γ΄ νυμφεύτηκε την Ευδοκία το 1463, και ο Αλέξανδρος ήταν το πρώτο τους παιδί.  Το δεύτερο παιδί, η αδελφή του Αλεξάνδρου, Ελένα, ή Ολένα, που γεννήθηκε πριν από το τέλος της Ευδοκίας το 1467, τοποθετεί τη γέννηση τού Αλεξάνδρου όχι αργότερα από το 1466.

Ο διάδοχος Aλέξανδρος συμμετείχε στη μάχη της Βαλέα Άλμπα το 1476, σύμφωνα με μια επιγραφή στην εκκλησία του Αγίου Μιχαήλ στο Ραζμποϊένι.  Μια επιγραφή στην εκκλησία του Αγίου Προκοπίου στο Mιλισάουτι καταγράφει, ότι ο Αλέξανδρος πολέμησε επίσης μαζί με τον πατέρα του εναντίον του Βασαράβ Δ΄ του Νέου στο Ραμνίκου Βαλτσέα το 1481.  Εκείνη την εποχή, ο Aλέξανδρος ίδρυσε τοη δική του Αυλή στο Μπακάου.  Σύμφωνα με τον Ήγλκς, φέρεται να διοικούσε την Κάτω Χώρα (τη νότια περιοχή της Μολδαβίας).  Στη δεκαετία του 1480, αναφερόταν μόνο ως γιος του πατέρα του, δείχνοντας ότι ακόμα δεν θεωρούνταν συγκυβερνήτης τού πατέρα του. 

## Συγκυβερνήτης
Ο Aλέξανδρος έγινε συγκυβερνήτης τού πατέρα του πριν από την 1η Ιανουαρίου 1491.  Την ημέρα αυτή ονομάζεται *[[βοεβόδας]]* σε μια επιγραφή στην εκκλησία της Κοιμήσεως της Θεοτόκου στο Μπακάου.  Η εκκλησία είχε κτιστεί με εντολή του Αλεξάνδρου.  Απεβίωσε στις 26 Ιουλίου 1496.  Τάφηκε στο μοναστήρι Μπιστρίτα. 

## Αναφορές

## Πηγές
* Eagles, Jonathan (2014). Stephen the Great and Balkan Nationalism: Moldova and Eastern European History. I.B. Tauris. ISBN 978-1-78076-353-8.
* Păun, Radu G. (2016). "Mount Athos and the Byzantine-Slavic Tradition in Wallachia and Moldavia after the fall of Constantinople". In Stanković, Vlada (ed.). The Balkans and the Byzantine World before and after the Captures of Constantinople, 1204 and 1453. Lexington Books. pp. 117–164. ISBN 978-1-49851-325-8.

Κατηγορία:Ρουμανικές ευγενείς οικογένειες
Ναθάνιελ Μπέικον (ζωγράφος)

Ο **Σερ Ναθάνιελ Μπέικον** (, 1585 – 1627) ήταν Άγγλος ζωγράφος, γαιοκτήμονας και φυτοκαλλιεργητής από το Κάλφορντ του Σάφολκ.

## Τέχνη
δεξιά|μικρογραφία|''Μαγείρισσα με νεκρή φύση λαχανικών και φρούτων'', του Ναθάνιελ Μπέικον
Ο Μπέικον ήταν ιδιαίτερα γνωστός για τις σκηνές του στην κουζίνα και την αγορά, όπου κυριαρχούν οι νεκρές φύσεις με μεγάλα λαχανικά και φρούτα, συχνά συνοδευόμενες από μια χυμώδη υπηρέτρια, με πιο γνωστή την *Μαγείρισσα με νεκρή φύση λαχανικών και φρούτων* (*Cookmaid with Still Life of Vegetables and Fruit*, Tate Gallery, Λονδίνο). Αυτή η προτίμηση για σκηνές μαγειρικής ή αγοράς είναι πολύ πιο συχνή στους Ολλανδούς και Φλαμανδούς ζωγράφους, βλέπε για παράδειγμα Γιοάχιμ Μπεκελάερ, ή από μια μεταγενέστερη γενιά, Πίτερ Κορνέλις φαν Ράικ, και Κορνέλις Γιάκομπς Ντελφ. Μόνο εννέα από τους πίνακες του Μπέικον θεωρούνταν ότι διασώζονται μέχρι που ένα πορτρέτο στο Κυβερνητικό Μέγαρο του Σίδνεϊ αναγνωρίστηκε ως πορτρέτο της συζύγου του, Τζέιν, Λαίδη της Κορνουάλις.

Στον Μπέικον αποδίδεται το πρώτο γνωστό βρετανικό τοπίο, ενώ ζωγράφισε επίσης αρκετές αυτοπροσωπογραφίες και πολλά άλλα πορτρέτα. Ανακηρύχθηκε ιππότης του Λουτρού το 1625, προς τιμήν της στέψης του Καρόλου Α΄.

## Προσωπική ζωή
δεξιά|μικρογραφία|Αποδίδεται στον Ναθάνιελ Μπέικον, ''Η σύζυγος του καλλιτέχνη, Τζέιν Μπέικον, Λαίδη Κορνουάλις, το γένος Μέουτις'', περ. 1614-1617
Ήταν ο μικρότερος γιος του Σερ Νίκολας Μπέικον, 1ου βαρονέτου, του Ρέντγκρεϊβ, ο οποίος ήταν ο μεγαλύτερος αδελφός του κορυφαίου πολιτικού και φιλοσόφου Φράνσις Μπέικον (Λόρδος Βέρουλαμ), και έτσι είχε διασυνδέσεις με την πολιτική ελίτ της Αγγλίας της ύστερης ελισαβετιανής εποχής.

Το 1613 ή το 1614, ο Μπέικον παντρεύτηκε την Τζέιν Κορνουάλις (κατά κόσμον Μέουτις), χήρα του σερ Γουίλιαμ Κορνουάλις και μητέρα του Φρέντερικ Κορνουάλις, 1ου βαρόνου Κορνουάλις.

Ο Μπέικον ανακηρύχθηκε ιππότης του Λουτρού στις αρχές του 1626, κατά τη στέψη του Καρόλου Α΄. Πέθανε σε ηλικία 42 ετών, πιθανότατα από φυματίωση, και θάφτηκε την 1η Ιουλίου 1627 στο Κάλφορντ Χολ (που σήμερα έχει ανοικοδομηθεί και μετονομαστεί σε Κάλφορντ Παρκ). Ο Μπέικον μνημονεύεται στην εκκλησία της Αγίας Μαρίας στο Κάλφορντ με ένα μνημείο του γλύπτη Νίκολας Στόουν. Τον Ιούνιο του 1628 ο αδελφός του Μπέικον, σερ Έντμουντ Μπέικον, είδε το μνημείο να κατασκευάζεται στο εργαστήριο του Στόουν στο Λονδίνο, στο Λονγκ Έικρ, και σημείωσε: «Το μνημείο του αδελφού μου προχωράει καλά, το είδα τόσο πολύ όσο έχει γίνει, την ημέρα πριν φύγω από την πόλη».

## Παραπομπές


Κατηγορία:Άγγλοι ζωγράφοι
Πέτρος Δ΄ Ράρες της Μολδαβίας

Ο **Πέτρος Ε΄ Ράρες**, ρουμανι.: *Petru IV Rareş*, μερικές φορές γνωστός ως **Πετρύλα** ( – 3 Σεπτεμβρίου 1546), ήταν δύο φορές βοεβόδας της Μολδαβίας: 20 Ιανουαρίου 1527 έως 18 Σεπτεμβρίου 1538, και 19 Φεβρουαρίου 1541 έως 3 Σεπτεμβρίου 1546. Ήταν ένας νόθος γιος, που γεννήθηκε (πιθανώς στο Χαρλάου) από τον Στέφανο Γ΄ τον Μεγάλο. Μητέρα του ήταν η Mαρία Ραρεσοάγια από το Χαρλάου, της οποίας η ύπαρξη δεν τεκμηριώνεται ιστορικά, αλλά λέγεται ότι ήταν σύζυγος ενός πλούσιου ιχθυέμπορου βογιάρου με το παρωνύμιο *Rareș* «αραιά μαλλιά» (δηλαδή, φαλακρός). Επομένως το *Ράρες* δεν ήταν το πραγματικό όνομα του Πέτρου Δ΄, αλλά το παρωνύμιο τού (νόμιμου) συζύγου τής μητέρας του.

Στα νιάτα του ήταν έμπορος ψαριών, αλλά ο πρίγκιπας Στέφανος Δ΄, εγγονός του Στεφάνου Γ΄, στην επιθανάτιο κλίνη του, συνέστησε τον Πέτρο Δ΄ ως κατάλληλο υποψήφιο για τον θρόνο, αναγνωρίζοντας έτσι την γενεαλογία του Πέτρου Δ΄ από τον Στέφανο Γ΄.

Ο Πέτρος Δ΄ έδειξε πολλές από τις ιδιότητες τού πατέρα του: φιλοδοξία, τόλμη, γενναιότητα, ευσέβεια, καλλιτεχνικό γούστο. Ωστόσο, τον σημάδεψε η ασυνέπεια και η έλλειψη πολιτικών ενστίκτων.

## Πρώτη περίοδος διακυβέρνησης
[μικρογραφία| Ο Καρπαθο-Ποντιο-Ποντιακός Χώρος το 1538, μετά την αποτυχημένη εξέγερση του Πέτρου Δ΄ Ράρες και την επακόλουθη προσάρτηση της [Μπεντέρ|Tιγκίνα, της Νότιας Βεσσαραβίας και της Βραΐλα ως Οθωμανική ράγια.]]
μικρογραφία|250x250εσ|Ο Πέτρος Δ΄ Ρ¨αρες (κέντρο) σε μια τοιχογραφία από την εκκλησία της Μολδαβίας.

## Δεύτερη περίοδος διακυβέρνησης
μικρογραφία|250x250εσ| Ένα φρούριο που χτίστηκε από τον Petru Rareș στη Soroca .

## Οικογένεια
* Με τη Μαρία, (σκοτώθηκε στις 28 Ιουνίου 1529):
** Μπογκντάν (απεβ. 3 Σεπτεμβρίου 1534).
** Άννα (απεβ. 1545), σύζυγος του πρίγκιπα της Βλαχίας Βλαντ ΣΤ΄.
** Κιάζνα (π. 1525 – 1588, Κωνσταντινούπολη), σύζυγος του πρίγκιπα της Βλαχίας Mίρτσεα Ε΄.
* Με την πριγκίπισσα Ελένα Μπράνκοβιτς (*π.* 1502 – 1552 (πνίγηκε)), κόρη του δεσπότη Γιόβαν Μπράνκοβιτς της Σερβίας, παντρεύτηκε τον Ράρες το 1530:
** Μαρία (1536-1614) σύζυγος του βογιάρου Ράντου Μπαλίκα, στη συνέχεια του Iοάν Μοβιλά του Χουντέστι, με τον οποίο γέννησε τους πρίγκιπες της Βλαχίας και της Μολδαβίας, αντίστοιχα Iερεμία Μοβίλα και Συμεών Α΄ Μοβίλα
** Ηλίας Β΄ Ράρες, (γενν. 1531), πρίγκιπας της Μολδαβίας.
** Στέφανος ΣΤ΄ Ράρες (γενν. 1532), πρίγκιπας της Μολδαβίας.
** Κωνσταντίνος (1542 – 26 Μαρτίου 1554, Κωνσταντινούπολη)
** ντοάμνα Ρωξάνδρα (απεβ. 1570), σύζυγος του πρίγκιπα της Μολδαβίας Aλέξανδρου Δ΄.
* Με τη Σάξονα Αικατερίνη της Κρονστάνδης (νόθο τέκνο):
** Iωάννης Ε΄ , πρίγκιπας της Μολδαβίας.
* Με μια άγνωστη γυναίκα (νόθο τέκνο):
** Μπογκντάν Κονσταντίν (απεβ. 1573), διεκδικητής του θρόνου της Μολδαβίας.

## Παραπομπές


## Βιβλιογραφία
* 
* 
* 
* 
* 

## Εξωτερικοί σύνδεσμοι
* 

Κατηγορία:Ηγεμόνες της Μολδαβίας
Ηλίας Β΄ Ράρες της Μολδαβίας

Ο **Ηλίας Β΄ Ράρες, ρουμαν.: Ilie II Rareş,** αναφέρεται επίσης ως **Iliaş** ή **Mehmed-Beg**, (1531 – Ιανουάριος 1562) ήταν πρίγκιπας της Μολδαβίας μεταξύ 1546 και 1551.

## Βιογραφία
Διαδέχθηκε τον πολύ πιο ικανό πατέρα του Πέτρο Δ΄ Ράρες στις 3 Σεπτεμβρίου 1546, όταν ήταν μόλις 15 ετών, και συνέχισε να κυβερνά για σχεδόν 5 χρόνια. Ήταν ασύστολα και ανοιχτά ομοφυλόφιλος με τον Τούρκο φίλο και σύμβουλό του, Χαντάρ.  Ωστόσο, οι δύο δεν ήταν πλήρως αφοσιωμένοι ο ένας στον άλλο: τα ερωτικά κατορθώματα και ο πλούσιος τρόπος ζωής του Ηλία Β΄, η αυξανόμενη επιρροή του τουρκικού περιβάλλοντός του, σε συνδυασμό με τις σκληρές φορολογικές πολιτικές, είχαν προκαλέσει αυξανόμενη δυσαρέσκεια και αντίθεση μεταξύ των βογιάρων του, ακόμη και στις νουθεσίες από τη μητέρα του, Eλένα Αικατερίνα Ράρες. Τα χρονικά αναφέρουν, ότι όλα έφτασαν σε σημείο βρασμού, αφού είχε εκτελέσει, αδικαιολόγητα, αρκετούς βογιάρους, με τον υψηλότερο μεταξύ τους τον hetman (στρατηγό) και τον portar (κυβερνήτη) Πέτρου Βάρτικ της πρωτεύουσας της Σουτσεάβα στις 7 Απριλίου 1548 , προκαλώντας εκτεταμένες αποδοκιμασίες και ανησυχία στην άρχουσα τάξη. Μέλη οικογενειών βογιάρων αναζήτησαν καταφύγιο στην Τρανσυλβανία και την Πολωνία. Συμβιβάστηκε περαιτέρω με την απομάκρυνση του επισκόπου Mακαρίε του Ρόμαν (πόλη στην κεντρική Μολδαβία) το 1549, αλλά έπρεπε να τον επαναφέρει στις αρχές του 1551. Ταυτόχρονα έκανε μια μεγάλη δωρεά στο μοναστήρι Βορόνετς, όπου ο Βάρτικ ενταφιάστηκε σε μια χειρονομία συμφιλίωσης.

Τους τελευταίους μήνες της βασιλείας του, καθώς συνειδητοποιούσε όλο και περισσότερο ότι η πολιτική του κατάσταση γινόταν αβάσταχτη, συγκέντρωσε όσο περισσότερο θησαυρό μπορούσε, και δήλωσε δημόσια ότι ήθελε να πάει στον σουλτάνο στην Κωνσταντινούπολη με τον αναγκαίο φόρο τιμής, και να τον πείσει για τη μείωση των δημοσιονομικών υποχρεώσεων της χώρας. Τότε 100 βογιάροι τον συνόδευσαν στην Κωνσταντινούπολη, για να εξασφαλίσουν ότι θα πλήρωνε τουλάχιστον τον φόρο για ορισμένα χρόνια, από τον θησαυρό που είχε μαζί του. 

Αποκήρυξε τον θρόνο μπροστά στον σουλτάνο Σουλεϊμάν Α΄ τον Μεγαλοπρεπή, ασπάστηκε το Ισλάμ, πήρε το όνομα *Μεχμέτ* τον Μάιο του 1551 και έκανε περιτομή, νυμφεύτηκε πολλές γυναίκες και είχε ένα μεγάλο χαρέμι από Τουρκάλες Ρομά.  Είχε πολλούς απογόνους και έγινε σημαντικός μεταξύ των Τούρκων Ρομά.  Ο σουλτάνος παρέδωσε τον θρόνο στον νεότερο αδελφό του Στέφανο ΣΤ' κατόπιν αιτήματος των Μολδαβών βογιάρων, που τον είχαν συνοδεύσει. Έπειτα έζησε για αρκετά χρόνια στην Κωνσταντινούπολη, μετά εξορίστηκε στο Χαλέπιο (στη σημερινή Συρία), όπου τελικά απεβίωσε το 1562 σε ηλικία 31 ετών σε αδιευκρίνιστες συνθήκες.

Το όνομα και το πρόσωπό του διαγράφηκαν από επιγραφές εκκλησιών και τοιχογραφίες στη Μολδαβία, λόγω της αποστασίας του. 

## Αναφορές

Κατηγορία:Ηγεμόνες της Μολδαβίας
Μαρουάν Μπαργκούτι

Ο **Μαρουάν Μπαργκούτι** (αραβικά: مروان البرغوثي;) (γενν. 6 Ιουνίου 1959) είναι Παλαιστίνιος πολιτικός ηγέτης που καταδικάστηκε και φυλακίστηκε για το ρόλο του στις θανατηφόρες επιθέσεις εναντίον του Ισραήλ. Θεωρείται αρχηγός της Πρώτης και Δεύτερης Ιντιφάδα. Ο Μπαργκούτι ενίοτε υποστήριξε τη διαδικασία ειρήνης, αλλά αργότερα απογοητεύτηκε μετά το 2000, καθιστώντας τον ηγέτη του Τανζίμ, παραστρατιωτικού κλάδου της Φατάχ.

## Βιογραφία
Ο Μπαργκούτι γεννήθηκε στο χωριό Κόμπαρ στη Δυτική Όχθη το 1959. Σε ηλικία 15 ετών, εντάχθηκε στην Φατάχ και συνίδρυσε το Κίνημα Νέων της, όπου και συνελήφθη από το Ισραήλ τρία χρόνια αργότερα. Κατά τη διάρκεια των τεσσάρων χρόνων της πρώτης φυλάκισης του, ο Μπαργκούτι ολοκλήρωσε τη δευτεροβάθμια εκπαίδευση του και απέκτησε εύχερια στην εβραϊκη γλώσσα. Το 1983, ο Μπαργκούτι γράφτηκε στο Πανεπιστήμιο Μπίρζεϊτ και πήρε το πτυχίο Ιστορίας και Πολιτικών Επιστημών το 1994, αποκτώντας σύντομα και ένα πτυχίο στις Διεθνείς Σχέσεις το 1998. Το 1984, ο Μπαργκούτι παντρεύτηκε μια συμμαθήτρια του, την Φαδάβα Ιμπραήμ, μια εξέχουσα υποστηρίκτρια των Παλαιστινιακών κρατουμένων, η οποία αργότερα έγινε ο κύριος εκστρατευτής για την απελευθέρωση του συζύγου της κατά τη διάρκεια της τρέχουσας φυλάκισης του. 

Οι ισραηλινές αρχές έχουν αποκαλέσει τον Μπαργκούτι τρομοκράτη, κατηγορώντας τον ότι κατευθύνει πολλές επιθέσεις, συμπεριλαμβανομένων των βομβιστικών επιθέσεων αυτοκτονίας, εναντίον αμάχων και στρατιωτικών στόχων.  Ο Μπαργκούτι συνελήφθη από τις Ισραηλινές Αμυντικές Δυνάμεις το 2002 στη Ραμάλα. Δικάστηκε και καταδικάστηκε για φόνο σε πέντε φορές ισόβια ποινή. Ο Μπαργκούτι αρνήθηκε να έχει υπεράσπιση στις κατηγορίες που του είχαν υποβληθεί, υποστηρίζοντας ότι η δίκη ήταν παράνομη. Ο Μπαργκούτι εξακολουθεί να ασκεί μεγάλη επιρροή στη Φατάχ από μέσα στη φυλακή.  Με τη δημοτικότητα να φτάνει πιο μακριά από αυτό, υπήρξαν κάποιες εικασίες εάν θα μπορούσε να είναι ένας ενωτικός υποψήφιος σε μια προσπάθεια να διαδεχθεί τον Μαχμούντ Αμπάς. 

Στις διαπραγματεύσεις για την ανταλλαγή Παλαιστίνιων κρατουμένων με τον αιχμαλωτισμένο Ισραηλινό στρατιώτη Γκιλάντ Σαλίτ, η Χαμάς επέμεινε να συμπεριλάβει τον Μπαργκούτι στη συμφωνία με το Ισραήλ. Παρά τις αρχικές αναφορές ότι θα απελευθερωθεί στη συμφωνία της 11ης Οκτωβρίου 2011 μεταξύ Ισραήλ και Χαμάς, σύντομα έγινε γνωστό ότι αυτό απορρίφθηκε από της ισραηλινές αρχές.   Τον Νοέμβριο του 2014, ο Μπαργκούτι κάλεσε την Παλαιστινιακή Αρχή να τερματίσει αμέσως τη συνεργασία με το Ισραήλ και κάλεσε για μια Τρίτη Ιντιφάδα εναντίον του Ισραήλ. 

## Παραπομπές


Κατηγορία:Παλαιστίνιοι πολιτικοί
Στέφανος ΣΤ΄ Ράρες της Μολδαβίας

Ο **Στέφανος ΣΤ΄ Ράρες**, ρουμαν.: *Ştefan VI Rareş* (απεβ. την 1η Σεπτεμβρίου 1552) από τον Οίκο των Μπογκντάν-Μουσάτ, ήταν ηγεμόνας της Μολδαβίας το 1551 και το 1552. 

## Βιογραφία
Ο Στέφανος ΣΤ΄ ήταν γιος του Πέτρου Δ΄ Ράρες  και ανήλθε στον θρόνο της Μολδαβίας στις 11 Ιουνίου 1551, όταν ο αδελφός του Ηλίας Β' Ράρες αναγκάστηκε να παραιτηθεί από την Οθωμανική αυτοκρατορία.

Προσπάθησε να δημιουργήσει μια συμμαχία με τον Γερμανό βασιλιά Φερδινάνδο Α' κατά των Οθωμανών, αλλά δεν τα κατάφερε. Επιχείρησε μια εισβολή στην Τρανσυλβανία το 1552, και όταν αυτό απέτυχε, δολοφονήθηκε από τους βογιάρους του. 

## Αναφορές

## Δείτε επίσης
* Κατάλογος ηγεμόνων της Μολδαβίας

Κατηγορία:Ηγεμόνες της Μολδαβίας
Φεζέρ (Μανς)

Το **Φεζέρ** (, ) είναι γαλλική κοινότητα στο νομό της Μανς, στη διοικητική περιοχή της Νορμανδίας.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Μανς
Στίβος στους Θερινούς Ολυμπιακούς Αγώνες 2024 – Μαραθώνιος ανδρών

Ο μαραθώνιος ανδρών στους Θερινούς Ολυμπιακούς Αγώνες 2024 πραγματοποιήθηκε στο Παρίσι της Γαλλίας, στις 10 Αυγούστου 2024. Το αγώνισμα έχει πραγματοποιηθεί σε όλες τις εκδόσεις των Ολυμπιακών Αγώνων, από το 1896. 
## Ρεκόρ

## Αποτελέσματα
Ο τελικός ξεκίνησε στις 10 Αυγούστου 2024, ώρα 10:00 (UTC+2).

## Παραπομπές

Μαραθώνιος ανδρών
Ιωάννης Ε΄ της Μολδαβίας

Ο **Ιωάννης Ε΄ ο Σάξονας**, ρουμαν.: *Iancu Sasul*, ή *Ioan Vodă V*, δηλ. *[[βοεβόδας]] Ιωάννης Ε΄*, (απεβ. 28 Σεπτεμβρίου 1582 στο Λβιβ) από τον Οίκο των Μπογκντάν-Μουσάτ ήταν ο νόθος γιος του Πέτρου Δ΄ Ράρες της Μολδαβίας, από τη σχέση του με τη σύζυγο του Τρανσυλβανίτη Σάξονα της Τρανσυλβανίας Γιοργκ (Ιorg, Jürgen) Βάις από το Μπρασόβ. Έγινε πρίγκιπας της Μολδαβίας μεταξύ Νοεμβρίου 1579 και Σεπτεμβρίου 1582.

## Προσφορά για τον θρόνο
Γνωρίζοντας το μυστικό της καταγωγής του από τη μητέρα του, ο Ιωάννης απαρνήθηκε την κληρονομιά της θετής οικογένειάς του και μετακόμισε στην Κωνσταντινούπολη, προκειμένου να διεκδικήσει τον θρόνο τού πατέρα του. Νυμφεύτηκε τη Μαρία Παλαιολογίνα, από την οικογένεια των πρώην Βυζαντινών Αυτοκρατόρων, και εκμεταλλευόμενος την αποδυναμωμένη θέση του Μολδαβού πρίγκιπα Πέτρου Ε΄ του Χωλού, δανείστηκε χρήματα από τον Βενετό πρώην δραγομάνο και υψηλόβαθμο αξιωματούχο (*sfetnic*) του Πέτρου Σκιόπουλ, Μπαρτολομέο Μπρούτι, και κατάφερε να κερδίσει το αξίωμα. Ο Ιωάννης Ε΄ επωφελήθηκε επίσης από την επιρροή που άσκησε στις οθωμανικές αρχές η ετεροθαλής αδελφή του, η ντοάμνα Κιάζνα (χήρα του πρίγκιπα της Βλαχίας Mίρτσεα Ε΄ του Ποιμένα και μητέρα του Πέτρου του Νεαρού).

## Βασιλεία
Η βασιλεία του πρίγκιπα σημαδεύτηκε από υπερβολική και εξαιρετικά εφευρετική φορολογία, υποκινούμενη από το αυξανόμενο χρέος και τη φιλοδοξία του να συσσωρεύσει μια αρκετά μεγάλη προσωπική περιουσία στην άκρη. Ο Ιωάννης Ε΄ επρόκειτο να μείνει στην ιστορία ως το μυαλό πίσω από τον πολύ μισητό φόρο των βοοειδών (*[[Ιστορικοί ρουμανικοί φόροι|văcărit]])*, σύμφωνα με τον οποίο κάθε δέκατο κεφάλι βοοειδών κατασχόταν από το κράτος (*το vacă* στα ρουμανικά σημαίνει "αγελάδα").

Ο Μπρούτι έγινε μέρος της ακολουθίας και τοποθετήθηκε επικεφαλής των οικονομικών. Η προνομιακή του θέση εξόργισε την Κιάζνα και εκείνη υπονόμευσε τη θέση του Ιωάννη, σχηματίζοντας μια συμμαχία με δυσαρεστημένους βογιάρους. Αυτό που πρόσθεσε στην απομόνωση του Iωάννη Ε΄ ήταν οι προνομιακές επαφές του με τη Γερμανία, που προφανώς διατηρούσε για να προσφέρει ένα ασφαλές καταφύγιο σε περίπτωση ανάγκης. Όταν έλαβε είδηση για την πρόθεση της Πύλης να τον καθαιρέσει, ο Ιωάννης Ε΄ έφυγε από τη χώρα, κουβαλώντας μια τεράστια περιουσία, που λέγεται ότι χωρούσε σε 100 κάρρα (εκ των οποίων τα 40 θα ήταν γεμάτα μόνο με νομίσματα). Προσπάθησε να καταφύγει σε πρόσφατα αγορασμένα κτήματα στην Τρανσυλβανία, αλλά συνελήφθη στο πέρασμά του από την Πολωνία και αποκεφαλίστηκε στο Λβιβ.

Ο Iωάννης Ε΄ απέκτησε έναν γιο, τον Μπογκντάν τον Σάξονα (αναφέρεται το 1596) και δύο κόρες: τη Κρισοτίνα (παντρεμένη με κάποιον Αντώνιος Κατακαλός) και τη Μαρία (παντρεμένη με τον Βενετό ευγενή Τζιοβάννι Ζάνε).

## Παραπομπές


## Εξωτερικοί σύνδεσμοι
* 

Κατηγορία:Σάξονες της Τρανσυλβανίας
Κατηγορία:Ηγεμόνες της Μολδαβίας
Αλέξανδρος Μοβίλα της Μολδαβίας

Ο **Αλέξανδρος ΣΤ΄**, ρουμαν.: *Alexandru Movilă* (1601 – 1620) από τον Οίκο των Μοβίλα ήταν πρίγκιπας της Μολδαβίας από το 1615 έως το 1616.

## Βιογραφία
Ο δεύτερος γιος του Iερεμία Μοβίλα και της συζύγου του Eρσέμπετ Τσομορτάνυ ντε Λόσοντς, τον ανέβασε στον θρόνο η μητέρα του, μετά το τέλος τού μεγαλύτερου αδελφού του Κωνσταντίνου Α΄.

Υποστηριζόμενος από την Πολωνία κατάφερε να καθιερωθεί ως πρίγκιπας της Μολδαβίας στις 22 Νοεμβρίου 1615 στη θέση του Στέφαν Θ΄ Τόμσα. Τα στρατεύματά του ωστόσο ηττήθηκαν από τους Τούρκους και πιάστηκε αιχμάλωτος στις 2 Αυγούστου 1616 μαζί με τον μικρότερο αδελφό του Μπογκντάν. Τους έστειλαν στην Κωνσταντινούπολη, όπου εξισλαμίστηκαν και εξαφανίστηκαν από την ιστορία. Η μητέρα τους, που πήρε μέρος στην εκστρατεία ως επικεφαλής του στρατού, αιχμαλωτίστηκε ταυτόχρονα με αυτούς. Αποδόθηκε ως παλλακίδα σε έναν αγά, κλείστηκε σε ένα χαρέμι, όπου απεβίωσε γύρω στο 1620.

## Πηγές
* Alexandru Dimitrie Xenopol *Histoire des Roumains de la Dacie trajane : Depuis les origines jusqu'à l'union des principautés* . E Leroux Paris (1896)
* Nicolae Iorga *Histoire des Roumains et de la romanité orientale* . (1920)
* Constantin C. Giurescu & Dinu C. Giurescu, *Istoria Românilor* Volume III (depuis 1606), Editura Științifică și Enciclopeică, Βουκουρέστι, 1977.
* Jean Nouzille *La Moldavie, Histoire tragique d'une région européenne*, Εκδ. Bieler, .
* Gilles Veinstein, *Les Ottomans et la mort* (1996) .
* Joëlle Dalegre *Grecs et Ottomans 1453-1923.* *De la chute de Constantinople à la fin de l'Empire Ottoman*, L'Harmattan Paris (2002).

Κατηγορία:Ηγεμόνες της Μολδαβίας
Κατηγορία:Οίκος των Μοβίλα
Κωνσταντίνος Μοβίλα της Μολδαβίας

Ο **Κωνσταντίνος Α΄**, ρουμαν.: *Constantin Movilă* (1594 – Ιούλιος 1612) από τον Οίκο των Μοβίλα ήταν πρίγκιπας της Μολδαβίας από το 1607 έως το 1611. Γιος του πρίγκιπα Iερεμία και οδηγούμενος από τη μητέρα του, τη φιλόδοξη Ερζέμπετ Τσομορτάνυ ντε Λοσόντς, κατέλαβε δύο φορές τον θρόνο της Μολδαβίας σε βάρος του εξαδέλφου του Mιχαήλ, γιου του Συμεών το 1607.

Το 1610 υποδέχτηκε τον πρίγκιπα Ράντου Ι΄ Σερμπάν της Βλαχίας, που είχε εξοριστεί. Το επόμενο έτος εκθρονίστηκε από τον Στέφαν Θ΄ Τόμσα, τον δεύτερο γιο του εφήμερου πρίγκιπα της Μολδαβίας, Στέφαν Ζ΄ Τόμσα.

Ως πρόσφυγας στην Πολωνία, προσπάθησε να ανακτήσει τον θρόνο οδηγώντας έναν στρατό, που συγκέντρωσαν οι Πολωνοί κουνιάδοι του. Ηττημένος στη μάχη του Τσόρνουλ λούι Σας, έπρεπε να περάσει ξανά τον ποταμό Δνείστερο, αλλά καθώς ήταν στην αριστερή πλευρά της όχθης, συνελήφθη από τους Τατάρους. Διέφυγε, αλλά στη συνέχεια πνίγηκε στο ποτάμι τον Ιούλιο του 1612 σε ηλικία περίπου 17 ετών 

## Αναφορές

## Πηγές
* Alexandru Dimitrie Xenopol *Histoire des Roumains de la Dacie trajane : Depuis les origines jusqu'à l'union des principautés* . E Leroux Paris (1896)
* Nicolas Iorga *Histoire des Roumains et de la romanité orientale* . (1920)
* Constantin C. Giurescu & Dinu C. Giurescu, *Istoria Românilor* Volume III (depuis 1606), Editura Științifică și Enciclopeică, București, 1977.
* Jean Nouzille *La Moldavie, Histoire tragique d'une région européenne*, Εκδ. Bieler, .
* Gilles Veinstein, *Les Ottomans et la mort* (1996) .
* Joëlle Dalegre *Grecs et Ottomans 1453-1923.* *De la chute de Constantinople à la fin de l'Empire Ottoman*, L'Harmattan Paris (2002).

Κατηγορία:Ηγεμόνες της Μολδαβίας
Κατηγορία:Οίκος των Μοβίλα
Ρόναν Κίτινγκ

Ο **Ρόναν Πάτρικ Τζον Κίτινγκ** (*Ronan Patrick John Keating*, 3 Μαρτίου 1977) είναι Ιρλανδός τραγουδιστής, τραγουδοποιός, ηθοποιός και παρουσιαστής της τηλεόρασης και του ραδιοφώνου. Έκανε το ντεμπούτο του το 1993 μαζί με τους Κιθ Ντάφι, Μάικλ Γκράχαμ, Σέιν Λιντς και Στίβεν Γκέιτλι, ως συν-τραγουδιστής (με τον Γκέιτλι) του ιρλανδικού ποπ συγκροτήματος Boyzone. Η σόλο καριέρα του ξεκίνησε το 1999 και έχει ηχογραφήσει έντεκα άλμπουμ. Κέρδισε την παγκόσμια προσοχή όταν το σινγκλ του *[[When You Say Nothing At All]]* ακούστηκε στην ταινία *[[Μια βραδιά στο Νότινγκ Χιλ]]* και έφτασε στο νούμερο ένα σε πολλές χώρες.

Ως σόλο καλλιτέχνης, ο Κίτινγκ έχει πουλήσει πάνω από 20 εκατομμύρια δίσκους παγκοσμίως μαζί με τους 25 εκατομμύρια δίσκους με τους Boyzone. Στην Αυστραλία, είναι περισσότερο γνωστός ως κριτής στο *All Together Now* (2018), στο *X Factor* (2010–14) και ως κόουτς στο *The Voice Australia* (2016). Ήταν, επίσης, κόουτς στο *The Voice Kids UK* (2022–23) και στο *The Voice of Germany* (2023). Σήμερα παρουσιάζει μία πρωινή εκπομπή στο Magic Radio. Επίσης, δραστηριοποιείται στον τομέα της φιλανθρωπίας με το Ίδρυμα Μαρί Κίτινγκ, το οποίο ευαισθητοποιεί για τον καρκίνο του μαστού και πήρε το όνομά του από τη μητέρα του, η οποία πέθανε από την ασθένεια το 1998.

## Παραπομπές


Κατηγορία:Ιρλανδοί τραγουδιστές
Κατηγορία:Τραγουδιστές ποπ
Κατηγορία:Ιρλανδοί ηθοποιοί κινηματογράφου
Κατηγορία:Ραδιοπαρουσιαστές
Κατηγορία:Νικητές World Music Awards
Κατηγορία:Νικητές Ivor Novello Awards
Μιχαήλ Μοβίλα της Μολδαβίας

Ο **Μιχαήλ Β΄**, ρουμαν.: *Mihail Movilă* (απεβ. 1608) από τον Οίκο των Μοβίλα ήταν πρίγκιπας της Μολδαβίας για μικρό χρονικό διάστημα το 1607.

## Βιογραφία
Ήταν ο μεγαλύτερος γιος του Συμεών και έγινε πρίγκιπας της Μολδαβίας μετά το τέλος τού πατέρα του τον Σεπτέμβριο του 1607 

Εκτοπίστηκε από τον θρόνο τον επόμενο μήνα από τον εξάδελφό του Κωνσταντίνο Μοβίλα, πιεσμένος από τη μητέρα εκείνου, τη φιλόδοξη Ερζέμπετ Τσομορτάνυ ντε Λοσόντς, χήρα του πρίγκιπα Ιερεμία Μοβίλα.[3]

Προσπάθησε να ανακτήσει τον θρόνο του τον Νοέμβριο του 1607, αλλά αναγκάστηκε να εξοριστεί τον επόμενο μήνα στην Αυλή του Ράντου Ι΄ Σερμπάν στη Βλαχία, όπου τελικά απεβίωσε. 

## Αναφορές

## Πηγές
* Alexandru Dimitrie Xenopol *Histoire des Roumains de la Dacie trajane : Depuis les origines jusqu'à l'union des principautés*. E Leroux Paris (1896)
* Nicolas Iorga *Histoire des Roumains et de la romanité orientale*. (1920)
* Constantin C. Giurescu & Dinu C. Giurescu, *Istoria Românilor Volume III (après 1606)*, Editura Ştiinţifică şi Enciclopedică, București, 1977.
* Jean Nouzille *La Moldavie, Histoire tragique d'une région européenne*, Ed. Bieler, .
* 
* 

Κατηγορία:Ηγεμόνες της Μολδαβίας
Κατηγορία:Οίκος των Μοβίλα
Μωυσής Μοβίλα της Μολδαβίας

Ο **Μωυσής**, ρουμαν.: *Moise Movilă*, , (1596–1661) από τον Οίκο των Μοβίλα ήταν βοεβόδας (πρίγκιπας) της Μολδαβίας δύο φορές: μεταξύ 28 Απριλίου 1630 και Νοεμβρίου 1631, και μεταξύ 2 Ιουλίου 1633 - Απριλίου 1634. Ο Mωυσής ήταν γιος του Συμεών Μοβίλα και αδελφός του Γαβριήλ Μοβίλα και του Mιχαήλ Μοβίλα.

## Βιογραφία
Πήρε τον θρόνο από τον Οθωμανό άρχοντα μέσω δωροδοκίας και ραδιουργίας κατά του Αλεξάνδρου Ηλία. Αφού αντικατέστησε τον Αλέξανδρο Ηλία, ο Mωυσής διακρίθηκε μόνο μέσω της αποφασιστικότητάς του να παραμείνει στο θρόνο στο Iάσι. Ωστόσο, ο Αλέξανδρος Ηλίας βρήκε την ευκαιρία να ανακτήσει τη θέση του στα τέλη του 1631.

Μετά τη δολοφονία του Mίρον Μπαρνόφσι στην Κωνσταντινούπολη, ο Mωυσής έλαβε πίσω το αξίωμά του κατόπιν εντολής του σουλτάνου Mουράτ Δ΄, με την ελπίδα ότι η κίνηση θα ειρήνευε τη Μολδαβία, μετά την εξέγερση των βογιάρων με επικεφαλής τον Βασίλε Λούπου της Μολδαβίας. Ο πρίγκιπας έδιωξε τον Βασίλε Λούπου, ο οποίος ωφελήθηκε από την προστασία του Βλαχικού πρίγκιπα Mατέι Μπασαράμπ της Βλαχίας και του Mεχμέτ Αμπζά, πασά της Σιλίστρας.

Αν και αναμενόταν να πάρει το μέρος των Τούρκων στον Πολωνο-Οθωμανικό Πόλεμο το 1633, ο Mωυσής συνέχισε την οικογενειακή του παραδοσιακή φιλία με την Πολωνία, και άρχισε να παρέχει ψευδείς πληροφορίες στην Πύλη. Τη στιγμή που ανακαλύφθηκε αυτό, στάλθηκε ένας απεσταλμένος (kapucu) για να τον καθαιρέσει. Ο Mωυσής κατέφυγε στην Πολωνία, κουβαλώντας τη μεγάλη περιουσία που είχε συγκεντρώσει κατά τη διάρκεια της διακυβέρνησής του.

## Αναφορές
* Gheorghe I. Brătianu, *Sfatul domnesc and Adunarea Stărilor în Principatele Române*, Βουκουρέστι, 1995.

Κατηγορία:Ηγεμόνες της Μολδαβίας
Κατηγορία:Οίκος των Μοβίλα
Πέτρος Μοχύλα

Ο **Πέτρος**, ρουμαν.: *Petro Mohyla* (21 Δεκεμβρίου 1596 – ) ήταν μητροπολίτης Κιέβου, Γαλικίας και πάσης Ρωσίας στο Οικουμενικό Πατριαρχείο Κωνσταντινουπόλεως στην Ανατολική Ορθόδοξη Εκκλησία από το 1633 έως το 1646. 

## Οικογένεια
Ο Πέτρο Μοχύλα γεννήθηκε στον Οίκο των Μοβίλα, που ήταν οικογένεια Ρουμάνων βογιάρων. Αρκετοί ηγεμόνες της Μολδαβίας και της Βλαχίας ήταν μέλη αυτής της οικογένειας, συμπεριλαμβανομένου τού πατέρα του, Συμεών, κάνοντάς τον έτσι πρίγκιπα. Ήταν επίσης απόγονος του Στεφάνου Γ΄ του Μεγάλου, μέσω της γραμμής αίματος του προπάππου του Πέτρου Δ΄ Ράρες. Οι θείοι του, αδέλφια τού Συμεών, ήταν ο Γεώργιος μητροπολίτης Μολδαβίας, και ο Ιερεμίας που κυβέρνησε επίσης τη Μολδαβία πριν και μετά την πρώτη βασιλεία του Συμεών. Η μητέρα του Πέτρου Μοχύλα, η Mαργαρίτα, ήταν κόρη ενός Μολδαβού λογοθέτη, του Γκαβρίλας Χέρα.    Η αδελφή του Πέτρου Μοχύλα, η Ρετζίνα, παντρεύτηκε τον πρίγκιπα Μιχαήλ Βισνιοβιέτσκι, και ο γιος τους Ιερεμίας Βισνιοβιέτσκι, ήταν ανιψιός και υποστηρικτής του Μοχύλα, παρόλο που ασπάστηκε τον καθολικισμό για να νυμφευτεί μια Ρωμαιοκαθολική πριγκίπισσα, και έτσι να κληρονομήσει το Πολωνικό στέμμα.

Μετά τη δολοφονία τού πατέρα τού Μοχύλα το 1607, ο Mοχύλα και η μητέρα του αναζήτησαν καταφύγιο στο πριγκιπάτο της Ρουθηνίας, μέρος της Μικρής Πολωνίας.  Για ένα διάστημα, έζησαν στο Kαμιάνετς-Ποντίλσκυ και το 1608 μετακόμισαν στο κάστρο του Στανίσλαφ Ζουλκιέφσκι, όπου έμειναν για δεκαέξι χρόνια.  

αριστερά|μικρογραφία|Γραμματόσημο της Μολδαβίας.
[μικρογραφία|Μεγάλη [Κατηχητής|Κατήχηση από τον Πέτρο Μοχύλα.]]
μικρογραφία|"Άρκτος του ρωσικού ουρανού..." (αναφορά της Κολεγίας του Κιζόουο Μοχιλαένι).
μικρογραφία|Μνημείο στον Πέτρο Μοχύλα από τους Μπόρις Κρύλοφ και Όλες Συντόρουκ.

## Δείτε επίσης
* Σύνοδος του Ιασίου
* Βασιλιανό Κολέγιο

## Πηγές
* Orest Subtelny, Ukraine: A History, University of Toronto Press, 1988
*  Українська педагогіка в προσωπικόіях – HІH Stolttya / Για редакцією О.В. Сухомлинської / навчальний посібник для студентів вищих навчальних закладів, у двох книгах// «Либідь», - К., 2005, кн. 1., stor. 100-110
*  Προσθήκη στην ιστορία της Ουκρανίας. За ред. І.Підкови и Р.Шуста. — Κ.: Γενέζα, 1993.
*  Гайдай Л. Ιστορία Ουκρανίας σε особах, τερмінах, назвах ι πονятях. — Луцьк: Вежа, 2000.
* [στα ουκρανικά] Митрофан (Божко), архім. Образи святителя Петра Могили, митрополита Київського ι Γαλίτικο, у панегіриках і посвятах XVII ст. // Труди Київської Духовної Академії. — №37. — Κ. : Київська духовна академія і семінарія, 2022. — С.121–139.

## Παραπομπές


* 
*  Jackson, Samuel Macauley, ed. (1914). New Schaff–Herzog Encyclopedia of Religious Knowledge (third ed.). London and New York: Funk and Wagnalls. : Missing or empty |title= (help)

## Εξωτερικοί σύνδεσμοι
* 
* Oleksander Ohloblyn, Arkadii Zhukovsky, Mohyla, Petro in the Encyclopedia of Ukraine, 2010
* Librivox author

Κατηγορία:Χριστιανοί άγιοι του 17ου αιώνα
Κατηγορία:Οίκος των Μοβίλα
Ρίτσαρντ Σίμονς

Ο **Μίλτον Τιγκλ Ρίτσαρντ Σίμονς** (*Milton Teagle "Richard" Simmons*, 12 Ιουλίου 1948 – 13 Ιουλίου 2024) ήταν Αμερικανός εκπαιδευτής γυμναστικής και τηλεοπτική προσωπικότητα. Προώθησε προγράμματα αδυνατίσματος κυρίως μέσω των βίντεο αεροβικής *Sweatin' to the Oldies*.

Ξεκίνησε την καριέρα του ανοίγοντας το γυμναστήριo *Slimmons* στο Μπέβερλι Χιλς της Καλιφόρνια με εξειδίκευση στα υπέρβαρα άτομα. Έγινε ευρέως γνωστός μέσω της τηλεόρασης και της δημοτικότητας των καταναλωτικών προϊόντων του. Πολλές φορές γινόταν αντικείμενο παρωδίας, ενώ συχνά ήταν καλεσμένος σε τηλεοπτικά και ραδιοφωνικά talk show, όπως το *Late Show with David Letterman* και το *The Howard Stern Show*.

Συνέχισε να προωθεί την υγεία και την άσκηση μέσα από μια καριέρα δεκαετιών και αργότερα διεύρυνε τις δραστηριότητές του για να συμπεριλάβει τον πολιτικό ακτιβισμό, όπως το 2008 για την υποστήριξη ενός νομοσχεδίου που επέβαλε τη μη ανταγωνιστική φυσική αγωγή στα δημόσια σχολεία ως μέρος του νόμου No Child Left Behind.

## Παραπομπές


Κατηγορία:Αμερικανοί συγγραφείς βιβλίων μαγειρικής
Κατηγορία:Αμερικανοί γυμναστές
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ρωσικής καταγωγής
Κατηγορία:Πρόσωπα εβραϊκής καταγωγής
Κατηγορία:Ρωμαιοκαθολικοί
Ωτβίλ-Μποκάζ

Το **Ωτβίλ-Μποκάζ** (, ) είναι γαλλική κοινότητα στο νομό της Μανς, στη διοικητική περιοχή της Νορμανδίας.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Μανς